Mahahualis
Mahahualis (isp. Mahahual) – kurortinis kaimelis pietryčių Meksikoje, Kintana Roo valstijoje, Karibų jūros pakrantėje. Įsikūręs Otono P. Blanko (Othón P. Blanco) savivaldybėje, „Majų krante“ (Costa Maya), 3 km nuo kruizinių laivų uosto. Yra švyturys. Vystomas turizmas: viešbučiai, restoranai, prekybos centrai. Apylinkėse yra Škalako ir Činčoros rifai, mėgiami povandeninių nardytojų. Populiari pramoga – sportinė žūklė.